મિત્રો, આજે ભારતની શિક્ષણ વ્યવસ્થા વિશે હું વિચારું તો ઘણી બધી વ્યથા અનુભવું છું, કારણકે આ શિક્ષણ પ્રણાલીમાં ફક્ત બાળકને પરીક્ષામાં સારા ગુણ કેમ લાવવા તે માટે જ ભણાવવામાં આવે છે અને પોતાની સ્મરણ શક્તિનો ઉપયોગ કેવી રીતે કરવો તે જ શીખવવામાં આવે છે, શાળા કે કૉલેજોમાં વિદ્યાર્થીઓને નિશ્ચિત અભ્યાસક્રમ અને નક્કી કરેલી ચોપડીઓ આપી દેવામાં આવે છે અને તેને બ્રહ્મ વાક્યો માની તેને ગોખી કાઢવામાં આવે છે, અને જો કોઈ વિદ્યાર્થી ચોપડીની વાતથી અલગ વાત કરે તો તેના ગુણ કાપી લેવામાં આવે છે, શું આ વાત વિચારવા જેવી નથી મિત્રો?